**สำนักงานทรัพยากรธรรมชาติและสิ่งแวดล้อมจังหวัดอ่างทอง**

**ระเบียบวาระที่ ......โครงการจิตอาสา “เราทำความ ดี ด้วยหัวใจ” กิจกรรมจิตอาสาร่วมใจ ปลูกต้นไม้ถวายในหลวง   
 เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561   
 จังหวัดอ่างทอง**

ด้วยจังหวัดอ่างทอง ได้จัดทำโครงการจิตอาสา “เราทำความ ดี ด้วยหัวใจ” กิจกรรมจิตอาสาร่วมใจ ปลูกต้นไม้ถวายในหลวง เนื่องในวันเฉลิมพระชนมพรรษาสมเด็จพระเจ้าอยู่หัว 66 พรรษา 28 กรกฎาคม 2561   
จังหวัดอ่างทอง เพื่อให้จิตอาสาทุกภาคส่วน ทั้งภาครัฐ ภาคเอกชน องค์กรปกครองส่วนท้องถิ่น และประชาชนชาวจังหวัดอ่างทอง ทำความดีด้วยหัวใจ โดยร่วมกันปลูกต้นไม้และบำรุงรักษาให้เจริญเติบโต เป็นพื้นที่สีเขียวอย่างยั่งยืน เพื่อเฉลิมพระเกียรติแด่สมเด็จพระเจ้าอยู่หัวมหาวชิราลงกรณ บดินทรเทพยวรางกูร และเป็นการกระตุ้นให้ทุกภาคส่วนมีความรักและความหวงแหนทรัพยากรธรรมชาติ โดยมี 2 กิจกกรม ดังนี้

1. พิธีเปิดโครงการฯ และปลูกต้นรวงผึ้ง จำนวน 67 ต้น ในวันศุกร์ที่ 27 กรกฎาคม ๒๕61 เวลา 10.00 น. ณ วัดสระเกษ ตำบลไชยภูมิ อำเภอไชโย จังหวัดอ่างทอง
2. การปลูกต้นทองอุไร ในวันศุกร์ที่ 27 กรกฎาคม ๒๕61 เวลา 08.30 – 12.00 น. บริเวณ ริมถนน 2 ข้างทาง ตั้งแต่บริเวณแยกวัดตาลเจ็ดช่อ ตำบลตลาดกรวด อำเภอเมืองอ่างทอง ถึงบริเวณ วัดไชยภูมิ ตำบลไชยภูมิ อำเภอไชโย จังหวัดอ่างทอง

จึงขอเรียนเชิญท่าน พร้อมข้าราชการ พนักงานในสังกัด และนักเรียน นักศึกษา ให้เกียรติร่วมในพิธีเปิดและร่วมปลูกต้นไม้ ในวันที่ 27 กรกฎาคม 2561 ตามหนังสือเชิญ กำหนดการ และแผนผัง ที่ได้แจ้งหน่วยงานต่างๆ ด้วยแล้ว

**สำนักงานทรัพยากรธรรมชาติและสิ่งแวดล้อมจังหวัดอ่างทอง**

**ระเบียบวาระที่ ....... เรื่อง รายงานผลการดำเนินงานธนาคารขยะรีไซเคิลจังหวัดอ่างทอง**

**ประจำเดือนกรกฎาคม 2561**

ธนาคารขยะรีไซเคิลจังหวัดอ่างทอง ได้เปิดทำการครั้งที่ 4 เมื่อวันพุธที่ 4 กรกฎาคม 2561 มีผู้นำขยะ รีไซเคิลมาฝาก จำนวน 28 ราย มีขยะรีไซเคิลมาฝาก จำนวน 14 รายการ น้ำหนักรวม 423.20 กิโลกรัม มูลค่า 1,865.75 บาท (หนึ่งพันแปดร้อยหกสิบห้าบาทเจ็ดสิบห้าสตางค์) และมีสมาชิกถอนเงิน จำนวน 1 ราย เป็นเงิน 1,500 บาท (หนึ่งพันห้าร้อยบาทถ้วน) ฝ่ายจัดการธนาคารขยะรีไซเคิลจังหวัดอ่างทอง ประสานงานให้เทศบาลตำบลโพสะ มารับซื้อ ซึ่งขายได้เป็นเงิน จำนวน 2,077.35 บาท (สองพันเจ็ดสิบเจ็ดบาทสามสิบห้าสตางค์)

ผลกำไรจากการประกอบการธนาคารขยะรีไซเคิลจังหวัดอ่างทอง ประจำเดือนกรกฎาคม 2561 เท่ากับ 211.60 บาท (สองร้อยสิบเอ็ดบาทหกสิบสตางค์) และยอดกำไรสะสม เท่ากับ 1,704.41 บาท (หนึ่งพันเจ็ดร้อยสี่บาทสี่สิบเอ็ดสตางค์)

จึงเรียนที่ประชุมเพื่อโปรดทราบ